text: नई दिल्‍ली: टाइगर श्रॉफ इन दिनों काफी बिजी हैं. चाहे अपनी आने वाली फिल्‍म 'मुन्‍ना माइकल' के प्रमोशन की बात हो या फिर अपनी आने वाली दूसरी फिल्‍मों की तैयारी हो, टाइगर हर तरफ बिजी हैं. ऐसे में टाइगर सिर्फ एक्टिंग ही नहीं बल्कि अपनी आवाज का भी इस्‍तेमाल कर रहे हैं. टाइगर ने हॉलीवुड की बहुप्रतीक्षित फिल्म 'स्पाइडर मैन: होमकमिंग' के हिंदी संस्करण में स्पाइडर मैन की भूमिका को अपनी आवाज दी है. पहली बार इस अभिनेता ने हॉलीवुड फिल्म में किसी रूप में काम किया है और वह इसको लेकर काफी उत्साहित है.